Wikian logo
**Fandom** (aikaisemmin **Wikicities**; **Wikia**) on wikien ylläpitopalvelu, jota pyörittää mainosrahoitteinen delawarelainen yritys, Wikia, Inc. Wikian perustivat Jimmy Wales ja Angela Beesley Starling vuonna 2004.

Fandomin pääasiallisena kohteena ovat kaikki yhteisöt, niin virtuaalimaailmasta kuin tosielämästä. Wikia on maksuton sekä lukijoille että muokkaajille ja käyttäjien tuottama sisältö julkaistaan GNU Free Documentation Licensen ehtojen alaisena. Memory Alphan ja Uncyclopedian tapauksissa sisältö julkaistaan Creative Commons-lisenssin ehtojen mukaisesti.

Elokuussa 2018 Wikia ilmoitti että wikien domain-nimi muutettaisiin muotoon fandom.com.
Tämä toteutettiin helmikuuhun 2019 mennessä.

Yhtiö
-----

Fandomin kotipaikka on Yhdysvalloissa Kalifornian osavaltiossa San Mateon kaupungissa. 27. maaliskuuta 2006 Wikia ilmoitti taseekseen neljä miljoonaa Yhdysvaltain dollaria. Wikialla on teknistä henkilökuntaa Yhdysvalloissa, mutta vuodesta 2006 lähtien sillä on ollut toimipaikka myös Poznańissa, Puolassa. Wales kommentoi toimipaikan valintaa: "*Se johtuu kohtuullisista palkoista ja korkeasta laadusta. Halvempia ohjelmoijia on muuallakin maailmassa, mutta laatu puuttuu.*"

Wikicities/Wikia/Fandomilla oli perustamisensa aikaan läheiset suhteet Wikimedia-säätiöön, joka pyörittää Wikipediaa ja muita projekteja. Fandomin avainhenkilöt ovat olleet myös Wikimedia-säätiön tehtävissä ja Wikipedia ja silloinen Wikicities pyörivät samoilla palvelimilla. Jimmy Wales on Wikimedian emerituspuheenjohtaja, Michael E. Davis oli varainhoitaja joulukuuhun 2007 asti ja Beesley toimi Wikimedia-säätiön yhteydenpitokomiteassa ja oli myös neuvonantokunnan puheenjohtaja.

Wikia vaihtoi nimensä Wikicitiesistä 27. maaliskuuta 2006 todeten, että "*nimi Wikicities on usein aiheuttanut sekaannusta, sillä monet uskovat sen olevan sivusto kaupunkioppaista ennemmin kuin minkä tahansa aihealueen wikeistä.*" Tämän muutoksen jälkeen Wikia ilmoitti saaneensa 4 miljoonaa dollaria sijoituksena Bessemer Venture Partners-yhtiöltä. Amazon.com on sijoittanut 10 miljoonaa dollaria (pewnewsin mukaan) Wikian rahoitukseen, jonka seurauksena Jeff Blackburn liittyi yrityksen johtokuntaan.

Vuonna 2006 Wikia osti kahdella miljoonalla dollarilla ArmchairGM:n, aiemmin itsenäisesti hostatun MediaWiki-pohjaisen sivuston.

Loppuvuodesta 2018 Fandom ilmoitti ostavansa Curse Median Twitchilta. Curse omisti useita peliaiheisia sivustoja ja sillä on myös yli 2 000 peliaiheisen wikin sivusto Gamepedia. Fandom aikoo yhdistää Gamepedian omiin sivustoihinsa.

Vuonna 2022 Fandom osti Red Venturesilta 55 miljoonan dollarin hintaan verkkosivustot GameSpot, Metacritic, TV Guide, GameFAQs, Giant Bomb, Cord Cutters News ja Comic Vine.

Aihealueet ja wikit
-------------------

Fandomia kattaa laajan valikoiman aihealueita. Lähes kaikki yhteisöprojektit hyväksytään, paitsi ne jotka kilpailevat Wikimedia-säätiön projektien kanssa. Fandom edellyttää, että kaikki sisältö julkaistaan jonkin vapaan sisällön lisenssien alaisena, kuten esimerkiksi Creative Commons Attribution ja Attribution-Sharealike lisenssit tai GNU Free Documentation License.

Projekti julisti sadannen wikinsä tulleen luoduksi 3. helmikuuta 2005. Vuoden 2006 elokuuhun mennessä sillä oli yli 1 500 wikiä 48 eri kielellä.

Ajan myötä aiemmin itsenäisiä wikejä on siirtynyt Wikian alustalle. Näihin kuuluvat Uncyclopedia, Fallout Wiki, joka muodostui yhdistämällä aiemmat sivustot The Vault ja Nukapedia vuonna 2019 ja World of Warcraft Wiki.
World of Warcraft Wiki (WoWWiki) siirtyi 2007 Wikialle, mutta osa käyttäjistä ja ylläpitäjistä pettyi Wikian toimintaan ja WoWWikistä haarautettiin Wowpedia syksyllä 2010 Gamepedian alaisuuteen.

Fandomin määrittelemään kiellettyyn vihapuheeseen kuuluu homofobia, rasistiset termit ja uskonnon halventaminen. Sivustolla on lisäksi kielletty alastomuus ja seksi.
Fandom on myös ilmoittanut sulkevansa wikejä joissa on merkittävästi seksuaalista sisältöä, alastomuutta tai fetissistä materiaalia.
Marraskuussa 2021 Fandom ilmoitti sulkevansa Monster Girl Encyclopedia -wikin, joka käsittelee artisti Kenkou Crossin saman nimisiä kirjoja, siitä huolimatta että wikin sääntöjen mukaan kaiken materiaalin on oltava "työturvallista". Wikeille annettiin kaksi viikkoa aikaa siirtää sisältö toisella alustalle.

Joulukuuhun 2006 mennessä sen Alexa-liikennesijoitus oli noin 2 500 (Uncyclopedia, Memory Alpha ja WoWWiki, Fandomin kolme suosituinta wikiä, eivät sisälly lukuun mukaan). Suurin liikennemäärä Wikia.com:in wikeistä on Wookieepedialla, *Tähtien sota* -aiheisella wikillä, joka vastasi 17 prosentista Wikian liikenteestä toukokuussa 2007 Wikian hostaama World of Warcraft Wiki saa vieläkin enemmän liikennettä omalla domainillaan.

Kaikki domainnimet eivät kuulu fandom.com -domainin alle. Näitä ovat wikit, jotka perustettiin Fandomin ulkopuolella, mutta myöhemmin muuttivat Fandomiin. Joissakin tapauksissa muutosta maksettiin rahalla ja/tai osakkeilla domainnimen aiemmalle omistajalle.

Ohjelmisto
----------

Fandom käyttää MediaWiki-ohjelmistoa Linux-palvelimilla, ja tarjoaa sekä teknistä että sosiaalista tukea kaikissa wikiyhteisön pyörittämisen liittyvissä asioissa.

Fandom ohjelmisto perustuu MediaWikin versioon 1.19.
Kyseisen LTS-version (Long-term support) tuki on kuitenkin päättynyt jo 2015.
Fandom on ilmoittanut helmikuussa 2020 olevansa siirtymässä MediaWikin 1.33-versioon.

Fandomin ohjelmistoon on asennettu yli 250 laajennusta.
Sivulle on mahdollista lisätä esim. RSS-syöte, linkittää YouTube-videoita, lisätä taulukkolaskentalomake Google Docs -palvelusta, lisätä syöte Twitter-palvelusta, klikattava kuvakartta, täytettäviä HTML-lomakkeita, kartta, kuvagalleria tai satunnainen kuva.

Sivujen kommentointi on uusittu. Lisäksi ohjelmisto mahdollistaa forum-tyylisen keskustelupalstan luomisen tai omien blogien kirjoittamisen.

Editoinnissa on käytössä automaattinen linkkien täydennys. MediaWikin taulukkojen luonti on uusittu.

Käyttäjä voi tarkastella omia muokkauksiaan kaikista Fandomin wikeistä.
Käyttäjä voi ladata kaiken oman datansa palvelimelta. Käyttäjän on myös mahdollista sulkea tunnuksensa.

Lähteet
-------

1. ↑  The Book Stops Here Wired. Viitattu 1. elokuuta 2007. (englanniksi)
2. ↑  Wiki domains will be changing from wikia.com to fandom.com in early 2019 Fandom. Viitattu 7.9.2020. (englanniksi)
3. ↑  Sanmateolainen Wikia saa rahoitusta Amazon.com:ilta  12. kesäkuuta 2006. Silicon Valley Wire.  Arkistoitu 27.9.2007. Viitattu 8. maaliskuuta 2007. (englanniksi)
4. 1 2  Shannon, Victoria: Wikipedian perustaja hallinnoi voittoa tavoittelevaa Wikia-sivuyhtiötä  28. syyskuuta 2006. *International Herald Tribune*.  Arkistoitu 21.10.2006. Viitattu 28. lokakuuta 2006. (englanniksi)
5. ↑  Beesley, Angela *et al.*: 100 Wikicities  3. helmikuuta, 2005. Wikia. Viitattu 15. lokakuuta, 2006. (englanniksi)[vanhentunut linkki]
6. ↑  Hinman, Michael: Venture capitalists invest wiki-millions  10. maaliskuuta 2006. Tampa Bay Business Journal. Viitattu 10. maaliskuuta 2006. (englanniksi)
7. 1 2  Ryan Blitstein: Amazon puts faith -- and money -- in Wikia.  *Mercury News*, 2006.
8. ↑
9. ↑  Fandom to acquire Curse Media from Twitch, intends to merge with Gamepedia *Neowin*. Viitattu 15.5.2023. (englanniksi)
10. ↑  Alex Weprin: TV Guide, Metacritic, GameSpot Acquired by Fandom in $55M Deal With Red Ventures *The Hollywood Reporter*.  3.10.2022. Viitattu 15.5.2023. (englanniksi)
11. ↑  Beesley, Angela *et al.*: 100 Wikicities  3. helmikuuta, 2005. Wikia. Viitattu 15. lokakuuta 2006. (englanniksi)[vanhentunut linkki]
12. ↑   (Arkistoitu – Internet Archive)
13. ↑  Fandom Community Guidelines *community.fandom.com*.
14. ↑  Monster Girl Encyclopedia Fandom Wiki to Close in Two Weeks, Cites Fandom Purge of Adult Topics  13.11.2021. Nicchiban.
15. ↑  A Wiki de Monster Girl Encyclopedia será Encerrada  13.11.2021. Voce Sabia Anime.
16. ↑  Alexa: Related info for wikia.com *alexa.com*.  Arkistoitu 13.10.2007. Viitattu 27. joulukuuta 2006. (englanniksi)
17. ↑   (Arkistoitu – Internet Archive)
18. ↑   (Arkistoitu – Internet Archive)
19. ↑  GuildWiki: Wikia Move *gw.gamewikis.org*. Viitattu 20. lokakuuta 2007. (englanniksi)
20. ↑  Wikia, Inc.: Miksi käyttää Wikiaa? *fi.wikia.com*.  Arkistoitu 14.2.2008. Viitattu 30. lokakuuta 2007.
21. 1 2
22. ↑
23. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Fandom (verkkosivusto)**.
* Fandomin viralliset sivut